תקנות בדבר הוראות ביטחון (סדרי עבודתה של הוועדה לבחינת תפיסת טובין) (יהודה והשומרון)

{{ח:התחלה}}
{{ח:כותרת|תקנות בדבר הוראות ביטחון (סדרי עבודתה של הוועדה לבחינת תפיסת טובין) (יהודה והשומרון), התשע״ז–2017}}

{{ח:פתיח-התחלה}}
{{ח:תיבה|קמצ״ם 246, 8339|תקנות בדבר הוראות ביטחון (סדרי עבודתה של הוועדה לבחינת תפיסת טובין) (יהודה והשומרון)}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי כמפקד כוחות צה״ל באזור ולפי {{ח:חיצוני|צו בדבר הוראות ביטחון (יהודה והשומרון)#סעיף 62א|סעיף 62א}} {{ח:חיצוני|צו בדבר הוראות ביטחון (יהודה והשומרון)|לצו בדבר הוראות ביטחון [נוסח משולב] (יהודה והשומרון) (מס׳ 1651), התש״ע–2009}} (להלן – הצו), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדה לבחינת תפיסת טובין“ – ועדה הפועלת לפי {{ח:חיצוני|צו בדבר הוראות ביטחון (יהודה והשומרון)#סעיף 62א|סעיף 62א לצו}}.
{{ח:ת|סוג=הגדרה}} ”כספים“ – הילך חוקי באזור או מחוצה לו, ניירות ערך, מסמך כספי, זהב וזכות לכל אחד מהם.
{{ח:ת|סוג=הגדרה}} ”חבר הוועדה“ – מי שמונה על ידי מפקד כוחות צה״ל באזור לשמש כחבר הוועדה, מטעם חיל הפרקליטות הצבאית, חיל המודיעין והמנהל האזרחי.
{{ח:ת|סוג=הגדרה}} ”מזכיר הוועדה“ – מי שמונה על ידי מפקד כוחות צה״ל באזור לשמש כמזכיר הוועדה.
{{ח:ת|סוג=הגדרה}} ”יו״ר הוועדה“ – נציג חיל הפרקליטות הצבאית המשמש חבר ועדה.

{{ח:סעיף|2|אסמכתא בדבר תפיסת טובין}}
{{ח:תת|(א)}} נתפסו טובין על ידי כוחות הביטחון מכוח סמכותם לפי {{ח:חיצוני|צו בדבר הוראות ביטחון (יהודה והשומרון)#סעיף 60|סעיף 60 לצו}} או לפי {{ח:חיצוני|תקנות ההגנה (שעת חירום)#סעיף 74|תקנה 74 לתקנות ההגנה (שעת חירום), 1945}}, תמולא בזמן תפיסת הטובין אסמכתא בדבר תפיסת טובין. האסמכתא תיכתב בשפה העברית ובשפה הערבית.
{{ח:תת|(ב)}} העתק מן האסמכתא בשפה הערבית, יימסר למי שנמצאו ברשותו הטובין.
{{ח:תת|(ג)}} האסמכתא בדבר תפיסת הטובין תפרט את נסיבות תפיסת הטובין, ותכלול, בין היתר, את הפרטים הבאים: שמו של מי שנמצאו ברשותו הטובין; תאריך תפיסת הטובין והמקום בו הם נתפסו; אם נתפסו כספים, הסכום המדויק של הכספים סוגם ותיאורם; פירוט של הטובין התפוסים.
{{ח:תת|(ד)}} נתפסו טובין, יחתום מי שנמצאו הטובין ברשותו על האסמכתא בדבר התפיסה, ואם סרב לחתום, יצוין הדבר באסמכתא.
{{ח:תת|(ה)}} העתק מן האסמכתא בדבר תפיסת הטובין, יועבר למזכיר הוועדה וליועמ״ש איו״ש.
{{ח:תת|(ו)}} אי מילוי אסמכתא כאמור בסעיף זה, לא יפגום בחוקיות תפיסת הטובין.

{{ח:סעיף|3|זכות טיעון בפני הוועדה}}
{{ח:תת|(א)}} מי שנמצאו ברשותו טובין שנתפסו לפי {{ח:פנימי|סעיף 2|סעיף 2}}, יהיה רשאי, בתוך 30 ימים מיום שנתפסו הטובין, להגיש את טענותיו בכתב לוועדה, וכן לבקש להופיע בפניה.
{{ח:תת|(ב)}} ביקש מי שנמצאו ברשותו הטובין להופיע בפני הוועדה, יודיע מזכיר הוועדה למבקש את המועד והמקום בו הוא מוזמן להופיע בפניה.
{{ח:תת|(ג)}} לא התייצב מי שנמצא ברשותו הטובין בפני הוועדה בתוך המועדים האמורים לעיל, יראו אותו כמי שניתנה לו הזדמנות לטעון את טענותיו בפני הוועדה.
{{ח:תת|(ד)}} על אף האמור, רשאי יו״ר הוועדה להאריך את המועדים האמורים לעיל, אם מצא כי קיימים טעמים מיוחדים לעשות כן.

{{ח:סעיף|4|סדרי הדין בוועדה}}
{{ח:תת|(א)}} הוועדה לא תהיה קשורה בדיני הראיות ובסדרי הדין.
{{ח:תת|(ב)}} סדרי הדיון של הוועדה ייקבעו על ידי יו״ר הוועדה, ובלבד שתובטח זכותו של מי שנמצאו ברשותו הכספים להביא את טענותיו בפני הוועדה, כאמור {{ח:פנימי|סעיף 3|בסעיף 3 לעיל}}.
{{ח:תת|(ג)}} לצורך קבלת החלטותיה כאמור, רשאית הוועדה לבחון כל חומר אשר יובא בפניה, בעל פה או בכתב, לרבות חומר חסוי. כן רשאית הוועדה לבקש, מיוזמתה, כל חומר נוסף אשר דרוש לדעתה לצורך קבלת ההחלטה.
{{ח:תת|(ד)}} רשאית הוועדה לקבל ראיה אף שלא בנוכחות המבקש או בא כוחו, אם שוכנעה כי גילוי הראיה עלול לפגוע בביטחון האזור, בשלום הציבור או בביטחונו, או לחשוף שיטות עבודה חסויות.
{{ח:תת|(ה)}} דיוני הוועדה יהיו חסויים, אלא אם הורה יו״ר הוועדה אחרת.

{{ח:סעיף|5|שמירת הטובין}}
{{ח:ת}} עד לקבלת החלטה בעניינם, יישמרו הטובין בידי כוחות הביטחון באזור.

{{ח:סעיף|6|החלטת הוועדה}}
{{ח:תת|(א)}} נחלקו דעות חברי הוועדה, תכריע דעת הרוב.
{{ח:תת|(ב)}} הוגשו טענות לפי {{ח:פנימי|סעיף 3|תקנה 3(א)}}, תתכנס הוועדה בתוך 30 ימים מיום קבלת הטענות, ותיתן החלטתה בתוך 30 ימים. על אף האמור, רשאי יו״ר הוועדה להאריך את מועד מתן החלטת הוועדה, אם מצא כי קיימים טעמים מיוחדים לעשות כן.
{{ח:תת|(ג)}} מצאה הוועדה כי לא היה מקום לתפיסת הטובין או כי אין מקום להחרים את הטובין שנתפסו, תורה על החזרת הטובין כולם או חלקם, לידי מי שנתפסו ברשותו הטובין, בהתאם למידע הרשום באסמכתא בדבר תפיסת הטובין, למעט במקרים חריגים, בהם, מנימוקים שירשמו, יורה מפקד כוחות צה״ל באזור אחרת.
{{ח:תת|(ד)}} החליטה הוועדה להמליץ על החרמת הטובין, כולם או חלקם, תועבר המלצתה לידי מפקד כוחות צה״ל באזור, וייעשה בהם ככל שיורה מפקד כוחות צה״ל באזור. המלצת הוועדה תועבר לאדם שברשותו נתפסו הטובין או לבא כוחו.
{{ח:תת|(ה)}} המליצה הוועדה על החרמת הטובין, כאמור בסעיף קטן (ד), יהיה מי שנתפסו ברשותו הטובין, רשאי להגיש בקשה בפני הוועדה לפדות את הטובין כנגד תשלום כספי בתוך שבעה ימים מיום קבלת החלטת הוועדה. הוועדה תחליט אם להיעתר לבקשה, ותורה על גובה סכום התשלום.
{{ח:תת|(ו)}} הורתה הוועדה על השבת הטובין, יתאם מזכיר הוועדה, תוך 14 ימים מיום החלטת הוועדה, מועד להשבת הטובין, והכול בכפוף לאמור בתקנה 6(ג).
{{ח:תת|(ז)}} על אף האמור, רשאי יו״ר הוועדה להאריך את המועדים האמורים לעיל, אם מצא כי קיימים טעמים מיוחדים לעשות כן.

{{ח:סעיף|7|היעדר השגה}}
{{ח:ת}} לא העלה מי שנמצאו ברשותו הטובין את טענותיו לפי {{ח:פנימי|סעיף 3|תקנה 3}}, ייעשה בטובין ככל שיורה מפקד כוחות צה״ל באזור על פי כל דין ותחיקת הביטחון.

{{ח:סעיף|8|ריבית והצמדה}}
{{ח:ת}} כספים שיוחזרו לא יישאו הפרשי ריבית והצמדה.

{{ח:סעיף|9|תחילה}}
{{ח:ת}} תחילת תוקפן של תקנות אלה ביום חתימתן.

{{ח:סעיף|10|הוראת מעבר}}
{{ח:תת|(א)}} הוראות תקנות אלו תחולנה על טובין תפוסים שטרם הוחרמו, הוגשו לגביהם טענות, ערב יום התחילה של תקנות אלו והמחזיק בהם עובר לתפיסתם פעל כמפורט בסעיף 10(ב).
{{ח:תת|(ב)}} המחזיק בטובין עובר לתפיסתם כאמור בסעיף 10(א), יהיה רשאי, בתוך 30 ימים מיום התחילה של תקנות אלו, להגיש את טענותיו בכתב לוועדה, וכן לבקש להופיע בפניה, כאמור {{ח:פנימי|סעיף 3|בתקנה 3}}.

{{ח:סעיף|11|השם}}
{{ח:ת}} תקנות אלה ייקראו: ”תקנות בדבר הוראות ביטחון (סדרי עבודתה של הוועדה לבחינת תפיסת טובין), התשע״ז–2017.“

{{ח:חתימות|י״א בסיוון התשע״ז (5 ביוני 2017)}}
* '''רוני נומה'''
מפקד כוחות צה״ל באזור יהודה והשומרון
{{ח:סוגר}}
{{ח:סוף}}
[[קטגוריה:בוט חוקים]]